stanford-oval/wikipedia huggingface dataset:
התפלגות רב-נורמלית

| --- | --- |
 פונקציית צפיפות ההסתברות
 
 מאפיינים
 פרמטרים:  μ ∈ Rk פרמטר מרכז Σ ∈ Rk × k מטריצת שונות משותפת מטריצה חיובית
 תומך:  x ∈ Rk
 פונקציית צפיפות הסתברות (pdf):   {\frac {1}{\sqrt {(2\pi )^{n}|{\boldsymbol {\Sigma }}|}}}e^{-({\frac {1}{2}}(\mathbf {x} -{\boldsymbol {\mu }})^{\mathrm {T} }{\boldsymbol {\Sigma }}^{-1}(\mathbf {x} -{\boldsymbol {\mu }}))}
 תוחלת:   {\boldsymbol {\mu }}
 ערך שכיח:   {\boldsymbol {\mu }}
 שונות:   \ \Sigma 
 אנטרופיה:   {\frac {k}{2}}\log {\mathord {\left(2\pi \mathrm {e} \right)}}+{\frac {1}{2}}\log |{\boldsymbol {\Sigma }}|
 פונקציה יוצרת מומנטים (mgf):   \exp \!{\Big (}{\boldsymbol {\mu }}^{\mathrm {T} }\mathbf {t} +{\tfrac {1}{2}}\mathbf {t} ^{\mathrm {T} }{\boldsymbol {\Sigma }}\mathbf {t} {\Big )}
 פונקציה אופיינית:   \exp \!{\Big (}i{\boldsymbol {\mu }}^{\mathrm {T} }\mathbf {t} -{\tfrac {1}{2}}\mathbf {t} ^{\mathrm {T} }{\boldsymbol {\Sigma }}\mathbf {t} {\Big )}
בתורת ההסתברות, התפלגות רב-נורמלית, או התפלגות גאוסיאנית רב-ממדית (באנגלית: Multivariate normal distribution) היא הכללה של התפלגות נורמלית למשתנים מקריים רב-ממדיים. היא מוגדרת בתור וקטור משתנים מקריים, שכל צירוף ליניארי שלו מתפלג נורמלית. ישנה גם הגדרה (כללית יותר) בשפה של פונקציות אופייניות (הקובעת את המשתנה).
להתפלגות רב-נורמלית מספר שימושים, כגון הוכחת טענות על התפלגות הממוצע וסטיית התקן של משתנים מקריים שווי התפלגות נורמלית; טענות אלו שימושיות במיוחד בסטטיסטיקה. ניתן גם לנסח את משפט הגבול המרכזי בגרסה רב-ממדית בעזרת התפלגות רב-נורמלית.
הגדרה

יהי  X=(X_{1},\dots ,X_{n}) וקטור משתנים מקריים ממשיים. נאמר ש- X מתפלג רב-נורמלית (או גאוסיאנית) אם לכל  a_{1},\dots ,a_{n}\in \mathbb {R}  המשתנה המקרי (החד־ממדי)  \langle {\bar {a}},{\bar {X}}\rangle =a_{1}X_{1}+\dots +a_{n}X_{n} מתפלג נורמלית, כלומר קיימים  \mu ,\sigma  (תלויים ב- a_{i}) כך ש- \langle {\bar {a}},{\bar {X}}\rangle \sim N(\mu ,\sigma ^{2}).
אם  X משתנה רב-נורמלי, מסמנים  X\sim N({\bar {\mu }},\Sigma ).  {\bar {\mu }} הוא וקטור התוחלות, כלומר
ו- \Sigma  היא מטריצת השונות משותפת
כאשר  1\leq i,j\leq k.
תכונות > הפונקציה האופיינית

ניתן לאפיין את המשתנים המקריים הגאוסיאניים בעזרת הפונקציה האופיינית שלהם: וקטור משתנים מקריים הוא גאוסיאני אם ורק אם הוא בעל פונקציה אופיינית:
\varphi _{\mathbf {X} }(\mathbf {u} )=\exp {\Big (}i\mathbf {u} ^{\mathrm {T} }{\boldsymbol {\mu }}-{\tfrac {1}{2}}\mathbf {u} ^{\mathrm {T} }{\boldsymbol {\Sigma }}\mathbf {u} {\Big )}.
כאשר מטריצה השונות  \Sigma  היא חיובית.
בפרט, נובע שהמשתנים המקריים בלתי מתואמים אם ורק אם הם בלתי תלויים (מה שאינו נכון באופן כללי).
תכונות > לכסון

לכל משתנה מקרי רב-נורמלי  X קיימים משתנה מקרי  Y ומטריצה אורתוגונלית  A כך ש- X={\bar {\mu }}+YA, כאשר  Y_{i}\sim N(0,\lambda _{i}) ו- \lambda _{i} הם הערכים עצמיים של  \Sigma  (מטריצת השונויות המשותפות).
בכיוון ההפוך, לכל משתנה מקרי רב-נורמלי  X ולכל מטריצה אורתוגונלית  A, המשתנה המקרי  AX גם הוא רב נורמלי:  Y\sim N(A\mu ,\Sigma ).
כדי להוכיח משפט זה, יש להפעיל לכסון אורתוגונלי על  \Sigma  (בפרט, המטריצה  A נבחרת להיות המטריצה המלכסנת).
תכונות > פונקציית צפיפות

כאשר מטריצת השונות  \Sigma  איננה מטריצה סינגולרית - כלומר כל ערכיה העצמיים  \lambda _{i} שונים מאפס, למשתנה הרב-נורמלי יש פונקציית צפיפות, הנתונה על ידי הנוסחא:
f_{X}({\bar {x}})={\frac {1}{\sqrt {(2\pi )^{n}|\Sigma |}}}e^{-{\frac {1}{2}}({\bar {x}}-{\bar {\mu }})^{T}{\Sigma }^{-1}({\bar {x}}-{{\bar {\mu }})}}
כאשר  |\Sigma |=\det(\Sigma ) מסמן את הדטרמיננטה של  \Sigma .
תכונות > התפלגויות שוליות

למציאת ההתפלגות השולית של משתנים מקריים המתפלגים רב-נורמלית, מספיק להשמיט את המשתנים הלא-רלוונטיים (המשתנים שיש לבצע עליהם אינטגרציה) מווקטור התוחלת  {\boldsymbol {\mu }} וממטריצת השונות  {\boldsymbol {\Sigma }}. ההוכחה לכך נובעת מההגדרה של ההתפלגות הרב-נורמלית ומאלגברה ליניארית.
תכונות > התפלגויות שוליות > דוגמה

יהי  \mathbf {X} =[X_{1},X_{2},X_{3}] ווקטור מקרי רב-נורמלי עם ווקטור תוחלת  {\boldsymbol {\mu }}=[\mu _{1},\mu _{2},\mu _{3}] ומטריצת שונות  {\boldsymbol {\Sigma }}. ההתפלגות השולית של  \mathbf {X} '=[X_{1},X_{3}] היא התפלגות רב-נורמלית עם וקטור תוחלת  {\boldsymbol {\mu }}'=[\mu _{1},\mu _{3}] ומטריצת שונות
 {\boldsymbol {\Sigma }}'={\begin{bmatrix}{\boldsymbol {\Sigma }}_{11}&{\boldsymbol {\Sigma }}_{13}\\{\boldsymbol {\Sigma }}_{31}&{\boldsymbol {\Sigma }}_{33}\end{bmatrix}}.
התפלגות רב-נורמלית סינגולרית

בדרך כלל מניחים כי מטריצת השונויות  \Sigma  איננה מטריצה סינגולרית. כאמור, במקרה זה למשתנה הרב-נורמלי יש פונקציית צפיפות.
עם זאת, כאשר מורידים את ההנחה האחרונה (כלומר, יש ערכים עצמיים אפס), מתקבל משתנה מקרי רב-נורמלי סינגולרי. ההגדרה בעזרת הפונקציה האופיינית היא כללית יותר (כלומר, תקפה גם במקרה הסינגולרי). במקרה זה אין פונקציית צפיפות (ביחס למידת לבג) - ערכיה של פונקציית הצפיפות ייקבעו על ידי פחות מ- n משתנים, ואינטגרל של פונקציה כזו הוא אפס ולא 1, כנדרש מפונקציית צפיפות.
בכל זאת, ניתן להגדיר מידות אחרות (על תת-מרחב  \operatorname {rank} (\Sigma )-ממדי של  \mathbb {R} ^{n}) ואז מוגדרת פונקציית צפיפות עבור משתנה מקרי ביחס למידה החדשה.
יישומים

אם  X_{1},X_{2},\dots  משתנים מקריים בלתי תלויים המתפלגים  N(0,1), נסמן  {\bar {X}}_{n}={\frac {X_{1}+\dots +X_{n}}{n}} ו- S_{n}={\frac {1}{n-1}}\sum _{i=1}^{n}{(X_{i}-{\bar {X}}_{n})^{2}}. אז מתקיים:
הערות שוליים

↑   http://fourier.eng.hmc.edu/e161/lectures/gaussianprocess/node7.html (אורכב 17.01.2010 בארכיון Wayback Machine). A much shorter proof is outlined here https://math.stackexchange.com/a/3832137
| --- | --- |
בקרת זהויות :  GND: 4227589-1
חיל האוויר העשירי של ארצות הברית

|  פרטים |
| --- | --- |
 מדינה:  ארצות הברית ארצות הברית
 
חיל האוויר העשירי של ארצות הברית (באנגלית: Tenth Air Force, או בקיצור 10 AF) הוא יחידה של חיל האוויר האמריקאי. מטה החיל נמצא בבסיס המילואים המשותף של פורט וורת' שבטקסס.
הפיקוד מנחה את פעילותם של 14,000 חיילי מילואים של חיל האוויר ו-950 אזרחים עובדי-צבא הממוקמים ב-30 מתקנים צבאיים ברחבי ארצות הברית. חיל אויר זה עובד בשיתוך פעולה עם פיקוד החינוך והאימונים, כוחות האוויר באוקיינוס השקט, פיקוד המבצעים המיוחדים, פיקוד התקיפה הגלובלית ופיקוד הקרב של חיל האויר. בנוסף על כך, יחידות חיל האוויר העשירי מטיסות לוויינים עבור פיקוד מבצעי החלל של חיל האוויר ומנהל האוקיינוסים והאטמוספירה הלאומי.
מפקדתו של חיל האוויר העשירי היא מיג'ור גנרל רג'ינה א. סבריץ'. מטה החיל מורכב מ-60 אנשי צוות במטה במשרה מלאה. בסיועם של 36 חיילי מילואים. חיילי המילואים של החיל אף פרוסים במרכז ודרום מערב אסיה כחלק מהמלחמה העולמית בטרור.
המפקדה אחראית על ניהול ופיקוח על חמישה אגפי קרב הכוללים אחת עשרה טייסות קרב ושבע כנפות; כנף חילוץ אחת הכוללת שש טייסות חילוץ אוויר בשתי קבוצות; כנף פצצה אחת; כנף התרעה ובקרה מוטסת אחת; אגף מבצעים מיוחד אחד; אגף חלל אחד הכולל תשע טייסות; קבוצת תמיכה אזורית אחת; ויותר משבעים יחידות שאינן טסות. יחידות חיל האוויר מצוידות בג'נרל דיינמיקס F-16 פייטינג פלקון, A-10 ת'נדרבולט II,B-52 סטרטופורטרס, ג'נרל דיינמיקס F-16 פייטינג פלקון, בואינג E-3 סנטרי, MQ-9 ריפר, MQ-1 פרדטור, RQ-4 גלובל הוק ו-F-22 ראפטור.
היסטוריה

חיל האוויר העשירי היה חיל אוויר קרבי של חילות האוויר של צבא ארצות הברית שנוצר עבור פעולות בהודו, בורמה והודו-סין במהלך מלחמת העולם השנייה. הוא הוקם בניו דלהי שבהודו ב-12 בפברואר 1942, על ידי אנשי חיל האוויר שלחמו בג'אווה ובפיליפינים, בפיקודו של מייג'ור גנרל (לימים לוטננט גנרל) לואיס בררטון. יחידות שונות מחיל האוויר עברו להודו ממרץ עד מאי 1942. בתקופה זו החיל היה אחראי ליצירה, תפעול ושמירה על המעברים בהודו-סין, מאפריל ועד דצמבר 1942. חיל האוויר העשירי ביצע פעולות הפצצה אסטרטגית התקפית בבורמה ובתאילנד ותמך במאמצי הקרקע של בעלות הברית בסיוע אווירי צמוד ובמבצעים נגד מתקני תקשורת ואספקה יפניים. לאחר תום המלחמה בסין, מפקדת הפיקוד יצאה משנגחאי ב-15 בדצמבר 1945, כשהיא מוצמדת לכוחות שירות הצבא בפורט לוטון, וושינגטון, שם שוחררו החיילים עד 6 ינואר 1946.
החיל הופעל מחדש ב-24 במאי 1946. חיל האוויר הושבת שוב בשנים 1960-1966. בשנים שלאחר מכן תחום אחריותו של החיל היה במרכז ארצות הברית - ממזרח להרי הרוקי עד לנהר המיסיסיפי ולחצי האי הצפוני של מישיגן.
סמל חיל האוויר ה-10 של USAAF
זואוקסנטלות

| זואוקסנטלות |
| --- | --- |

מיון מדעי
ממלכה:: אצות
מערכה:: דינופלגלטים
מחלקה:: דינופלגנטים
סדרה:: Suessiales
משפחה:: Symbiodiniaceae
סוג:: זואוקסנטלות
שם מדעי
 Zooxanthellae

אצות זואוקסנטלות מהסוג Symbiodinium.
זואוקסנטלות  (שם מדעי: Zooxanthellae) הן אצות חד-תאיות (דינופלגלטים) המסוגלות לחיות בסימביוזה עם מינים ימיים רבים של חסרי חוליות כגון אלמוגים, ספוגים, מדוזות, חשופיות ים ומינים מסוימים של צדפות ושוכנות בתוך רקמתם. הזואוקסנטלות הנפוצות ביותר מקיימות סימביוזה עם אלמוגים ושייכות לסוג סימביודיניום (באנגלית: Symbiodinium)
מורפולוגיה

לזואוקסנטלות צורת תא אליפסה עד אליפסואידית, וגודלן נע בין 5 ל-15 מיקרומטרים בקוטר. לאורגניזמים חד-תאיים אלה יש כלורופלסטים חומים-זהובים אופייניים המכילים פיגמנטים פוטוסינתטיים.
פוטוסינתזה וסימביוזה

הזואוקסנטלות מבצעות פוטוסינתזה באמצעות פיגמנטים קולטי אור; כלורופיל a וכלורופיל c, והן בעלות פיגמנטים דינופלגלטים כגון קרוטן, פרידינין ודיאדינוקסנטין, הנותנים להן את הצבע החום-צהבהב. הכלורופלסטים חיוניים לאורח החיים הסימביוטי שלהם בתוך רקמות המארח, האברונים הללו מבצעים פוטוסינתזה, וממירים אנרגיית אור לאנרגיה כימית בצורה של תרכובות פחמן אורגניות, מספקות למארח חומרי הזנה כמו גלוקוז, ומקנות לו את צבעו, ובתמורה המארח מספק הגנה וחומרי הזנה אחרים כגון פחמן דו-חמצני, שהמארח מפריש בעת נשימתו, פוספטים ותרכובות חנקן.
מחקרים זיהו מולקולות איתות מרכזיות המעורבות בהקמת הסימביוזה ותחזוקתה. לדוגמה, מחקר מצא את הקיום של מנגנוני זיהוי שבהם אלמוגים מזהים זנים ספציפיים של זואוקסנטלות דרך קולטנים משטח התא וחלבוני זיהוי. ספציפיות זו מבטיחה שרק זואוקסנטלות תואמות ייקלטו על ידי המארח, מה שמייעל את היתרונות ההדדיים המופקים מהסימביוזה.
זואוקסנטלות ואלמוגים

זואוקסנטלות תורמות באופן משמעותי לתזונת האלמוגים, ומספקות עד 90% מדרישות האנרגיה שלהם. שותפות זו משפרת את צמיחת האלמוגים, קלציפיקציה ועמידות בפני גורמי לחץ סביבתיים כגון טמפרטורות ים וזמינות נוטריאנטים, והיא חיונית למגוון הביולוגי ולתקינות המבנית של מערכות אקולוגיות בשונית האלמוגים, התומכת במגוון רחב של חיים ימיים.
הסימביוזה בין אלמוגים לזואוקסנטלות רגישה לתנודות סביבתיות ומשחקת תפקיד מכריע באירועי הלבנת אלמוגים. תחת תנאי עקה, כגון טמפרטורות ים גבוהות, זיהום והחמצת האוקיינוסים, עלולים אלמוגים להוציא את הזאוקסנטלות שלהם בתהליך שנקרא הלבנת אלמוגים. תופעה זו גורמת לאובדן הפיגמנטים הסימביונטים, המוביל למראה החיוור של האלמוגים, אובדן עתודות האנרגיה, ולעלייה ברגישות למחלות, וכתוצאה מכך לדעיכה ולמוות של שוניות האלמוגים. תופעה זו נחקרה באינטנסיביות כדי להבין את הגורמים המעוררים הלבנת אלמוגים ואת השלכותיה האקולוגיות.
מחקר

התקדמות חקר הביולוגיה המולקולרית, הגנומיקה, והפרוטאומיקה אפשרו ניתוחים מפורטים של פרופילי ביטוי גנים במהלך תגובות לחץ, וחשפו תובנות לגבי מנגנונים אדפטטיביים המסייעים להישרדות הסימביוזה בין זואוקסנטלות ואלמוגים בסביבות משתנות. מחקרים זיהו קליידים שונים של סימביודיניום המציגים מאפיינים פיזיולוגיים מגוונים כגון; היעילות הפוטוסינתטית שלהם, יכולות ספיגת חומרי הזנה, ותגובות לתנודות טמפרטורה וזמינות חומרי הזנה. לדוגמה, ידוע כי חלק מהקליידים מעניקים עמידות תרמית גבוהה יותר לאלמוגים המארחים שלהם, ובכך משפרים את עמידות האלמוגים בפני עקה תרמית ואירועי הלבנה.
תובנות לגבי מנגנונים אלו הן קריטיות לניבוי האופן שבו אלמוגים יגיבו לתרחישי שינויי אקלים עתידיים ולפיתוח אסטרטגיות שימור להגנה על מערכות אקולוגיות של שוניות האלמוגים.
הערות שוליים

↑  LaJeunesse T., Diversity and community structure of symbiotic dinoflagellates from Caribbean coral reefs, Marine Biology 141, 2002-08-01, עמ' 387–400 doi: 10.1007/s00227-002-0829-2
↑  Todd C. LaJeunesse, John Everett Parkinson, Paul W. Gabrielson, Hae Jin Jeong, James Davis Reimer, Christian R. Voolstra, Scott R. Santos, Systematic Revision of Symbiodiniaceae Highlights the Antiquity and Diversity of Coral Endosymbionts, Current Biology 28, 2018-08, עמ' 2570–2580.e6 doi: 10.1016/j.cub.2018.07.008
↑  S. W. Jeffrey, F. T. Haxo, PHOTOSYNTHETIC PIGMENTS OF SYMBIOTIC DINOFLAGELLATES (ZOOXANTHELLAE) FROM CORALS AND CLAMS, The Biological Bulletin 135, 1968-08, עמ' 149–165 doi: 10.2307/1539622
1 2  Andrew C. Baker, Peter W. Glynn, Bernhard Riegl, Climate change and coral reef bleaching: An ecological assessment of long-term impacts, recovery trends and future outlook, Estuarine, Coastal and Shelf Science 80, 2008-12, עמ' 435–471 doi: 10.1016/j.ecss.2008.09.003
↑  David Yellowlees, T. Alwyn V. Rees, William Leggat, Metabolic interactions between algal symbionts and invertebrate hosts, Plant, Cell & Environment 31, 2008-05, עמ' 679–694 doi: 10.1111/j.1365-3040.2008.01802.x
↑  Virginia M. Weis, Cellular mechanisms of Cnidarian bleaching: stress causes the collapse of symbiosis, Journal of Experimental Biology 211, 2008-10-01, עמ' 3059–3066 doi: 10.1242/jeb.009597
↑  Andrew C. Baker, Flexibility and Specificity in Coral-Algal Symbiosis: Diversity, Ecology, and Biogeography of Symbiodinium, Annual Review of Ecology, Evolution, and Systematics 34, 2003-11, עמ' 661–689 doi: 10.1146/annurev.ecolsys.34.011802.132417
↑  Terry P. Hughes, James T. Kerry, Andrew H. Baird, Sean R. Connolly, Andreas Dietzel, C. Mark Eakin, Scott F. Heron, Andrew S. Hoey, Mia O. Hoogenboom, Gang Liu, Michael J. McWilliam, Rachel J. Pears, Morgan S. Pratchett, William J. Skirving, Jessica S. Stella, Gergely Torda, Global warming transforms coral reef assemblages, Nature 556, 2018-04, עמ' 492–496 doi: 10.1038/s41586-018-0041-2
↑  Eli Meyer, Virginia M. Weis, Study of Cnidarian-Algal Symbiosis in the “Omics” Age, The Biological Bulletin 223, 2012-08, עמ' 44–65 doi: 10.1086/BBLv223n1p44
1 2  Michael Stat, Xavier Pochon, Rebecca O. M. Cowie, Ruth D. Gates, Specificity in communities of Symbiodinium in corals from Johnston Atoll, Marine Ecology Progress Series 386, 2009-07-02, עמ' 83–96 doi: 10.3354/meps08080
↑  Fredrik Moberg, Carl Folke, Ecological goods and services of coral reef ecosystems, Ecological Economics 29, 1999-05-01, עמ' 215–233 doi: 10.1016/S0921-8009(99)00009-9
↑  K. R. N. Anthony, D. I. Kline, G. Diaz-Pulido, S. Dove, O. Hoegh-Guldberg, Ocean acidification causes bleaching and productivity loss in coral reef builders, Proceedings of the National Academy of Sciences 105, 2008-11-11, עמ' 17442–17446 doi: 10.1073/pnas.0804478105
| --- | --- |
בקרת זהויות :  NLI: 987007530073905171  GND: 4640767-4  LCCN: sh88022491
מנואל הראשון, קיסר האימפריה הביזנטית

מנואל הראשון קומננוס (ביוונית: Μανουήλ Κομνηνός  -  מנואיל קומנינוס  ‏; 28 בנובמבר 1118 - 24 בספטמבר 1180), היה קיסר האימפריה הביזנטית מבית קומננוס ששלט באמצע המאה ה-12 בתקופה של פרשת דרכים בהיסטוריה של האימפריה הביזנטית, הים התיכון ואירופה. במהלך שלטונו הארוך הוא ניהל מדיניות חוץ שונה מזו של הקיסרים הביזנטיים שלפניו תוך כדי יצירת בריתות עם מעצמות שונות באירופה. הוא היה הקיסר הביזנטי ששלט בזמן מסע הצלב השני ובשלב מסוים הפך למגינם של הצלבנים באזור.  בין היתר הוא פלש לאיטליה וניסה לתקוף את מצרים ביחד עם ממלכת ירושלים הצלבנית. לאחר מותו התדרדרה האימפריה הביזנטית במהירות עד שנפלה לידי הצלבנים במהלך מסע הצלב הרביעי ב-1204.
עלייתו לשלטון

מנואל היה בנו הרביעי של הקיסר הביזנטי הקודם יוחנן קומננוס ושל הקיסרית פירושקה-אירנה, נסיכה הונגרית לשעבר. לפני מות אביו, בחר יוחנן את מנואל ליורשו על פני אחיו הגדול יותר. לאחר מות אביו, זכה מנואל לתמיכת הצבא הביזנטי, אשר שהה באותו הזמן בקיליקיה. משם, שלח מנואל שליחים ומיהר בעצמו לקונסטנטינופול כדי לתפוס את השלטון ולמנוע מאחיו הגדול, ששהה שם, לעשות זאת.
תחילת שלטונו של מנואל ומסע הצלב השני

ב-1144 פלש ריימונד נסיך אנטיוכיה (אנ') לשטחיה של האימפריה בקיליקיה. מנואל הגיב בתקיפות ושלח כוח ימי ויבשתי משולב כדי לתקוף את ריימונד. במקביל לכך, נפלה רוזנות אדסה הצלבנית לידי המוסלמים. ריימונד, אשר נחשף כך להתקפות המוסלמים, בחר להיכנע והגיע בעצמו לקונסטנטינופול לשם כך. מנואל קיבל את כניעתו רק לאחר שנשכב על הרצפה למשך זמן ממושך תוך כדי השפלה עצמית.
נפילתה של אדסה גרמה לקריאתו של האפיפיור, אאוגניוס השלישי, למסע צלב גדול נוסף הידוע כמסע הצלב השני, אליו הצטרפו המלך הצרפתי לואי השביעי, והמלך הגרמני קונרד השלישי. שני המלכים הגיעו לגבולות האימפריה הביזנטית ב-1147 ולאחר חיכוכים ולחימה בין הצדדים הועברו על ידי מנואל לאסיה הקטנה, משם המשיכו במסע הצלב שנכשל בסופו של דבר. לאחר שקונרד חלה, הזמין אותו מנואל לקונסטנטינופול, שם טיפל בו בעצמו וסייע לו לחזור מאוחר יותר למסע הצלב. פעולה זו, יחד עם העובדה שמנואל היה נשוי לאחייניתו של קונרד אשר אומצה מוקדם יותר לבתו, תרמה ליחסים הטובים בין שני השליטים עד למותו של קונרד ב-1152, וליצירה של ברית צבאית נגד רוג'ר השני, מלך סיציליה, אשר שלט בדרום איטליה, אזור אותו רצו שני השליטים לעצמם.
התבוסה במירקופלון

עד שנת 1175 שרר "שלום קר" בין האימפריה הביזנטית ובין הסלג'וקים של סולטנות רום, אשר הונהגו על ידי קיליצ' ארסלן השני. הסלג'וקים היו מעוניינים להאריך את חוזה השלום, אך מנואל סירב, מתוך הנחה שיוכל להשיב לעצמו את השטחים אשר אבדו לאימפריה באנטליה כמאה שנים לפני כן בקרב מנזיקרט. מנואל גם ביקש לנצל את מותו באותה העת של נור א-דין להשיב לעצמו את השליטה בנסיכויות הצלבניות בקיליקיה אשר באופן פורמלי היו כפופות לו. סיבה נוספת הייתה מחלוקת על שטחים שכבשו הסלג'וקים מידי נסיכות דאנשמד, אשר הביזנטים טענו לבעלות עליהם. סיבות אלו גרמו למנואל לדחות את הצעת השלום של הסלג'וקים ולצאת נגדם לקרב.
ב-17 בספטמבר 1176 הביס קיליצ' ארסלן השני את צבאו של מנואל בקרב מירקפלון תבוסה ניצחת (אם כי רוב צבאו לא הושמד, אך רוב הפיקוד הבכיר נהרג בקרב). ולפי חלק מן המקורות מנואל איבד את עשתונותיו עד כדי ניסיון בריחה לבדו משדה הקרב. קיליצ' ארסלן שלא בטח בכוחו להשמיד את שארית צבאו של מנואל, הציע כמוצא של כבוד להתיר לצבא הביזנטי לסגת מאנטליה תמורת ויתור על תביעותיו מהסלג'וקים, והשבת שטחים לידיהם.
תוצאות הקרב הביאו להתפרקות עיקר הצבא הביזנטי, וממילא להתפוררות מואצת של האימפריה הביזנטית, התפוררות שהגיעה לשיאה בנפילתה של הבירה קונסטנטינופול לידי הצלבנים בשנת 1204. מכאן ואילך, שוב לא תהיה לביזנטים דריסת רגל באנטליה ובקליקיה, דבר שהשפיע מאוד על ממלכות הצלבנים בארץ ישראל ובסוריה, אשר עמדו בפני מערכות מכריעות כנגד צלאח א דין כשהם חסרות את התמיכה החשובה מצפון.
עאדל עאושיש

עאדל עאושיש (בצרפתית: Adil Aouchiche; נולד ב-15 ביולי 2002 בלה בלאן-מני שבצרפת) הוא כדורגלן צרפתי המשחק בעמדת הקשר ההתקפי בקבוצת לוריאן.
קריירת מועדונים

עאושיש גדל במחלקת הנוער של פריז סן-ז'רמן. ב-30 באוגוסט 2019 ערך את הופעת הבכורה שלו במועדון, בניצחון 0–2 על מץ במסגרת הליגה לעונת 2019/2020. ב-5 בינואר 2020 הבקיע את שערו היחיד במדי המועדון, במסגרת הגביע הצרפתי. הוא זכה עם פריז סן-ז'רמן באליפות צרפת ובגביע הצרפתי.
ב-20 ביולי 2020 חתם עאושיש בסנט אטיין מליגת העל הצרפתית. ב-30 באוגוסט הוא ערך את הופעת הבכורה שלו במועדון, בניצחון 0–2 על לוריאן במסגרת המחזור השני בליגה לעונת 2020/2021. ב-20 בספטמבר הבקיע את שער הבכורה שלו במועדון, בתיקו 2-2 נגד נאנט במסגרת המחזור הרביעי בליגה. הוא ערך 34 הופעות ליגה בעונת 2020/2021, בהן הבקיע שני שערים. בעונת 2021/2022, שהסתיימה בירידה של סנט אטיין לליגה הצרפתית השנייה, ערך עאושיש 35 הופעות ליגה.
ב-1 בספטמבר 2022 חתם בלוריאן.
קריירה בינלאומית

עאושיש זכה בתואר השחקן המצטיין של טורניר אליפות אירופה עד גיל 17 בשנת 2019.
הערות שוליים

↑  ST ÉTIENNE SIGN ADIL AOUCHICHE באתר Get Football News France, ‏ 20 ביולי 2020 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עאדל עאושיש".
Baidu

| --- | --- |


 נתונים כלליים
 סוג:  חברה ציבורית נאסד"ק:BIDU
 בורסה:  הבורסה לניירות ערך בהונג קונג (9888)  נאסד"ק (BIDU) 
 מייסדים:  רובין לי (Robin Li)  אריק שיו (Eric Xu)
 תקופת הפעילות:  ינואר 2000 – הווה (כ־24 שנים)
 חברות בנות:  iQIYI 
 מיקום המטה:  בייג'ינג 
 משרד ראשי:  הֵידִיאַן, בייג'ינג, הרפובליקה העממית של סין הרפובליקה העממית של סין
 ענפי תעשייה:  אינטרנט 
 מוצרים עיקריים:  מנוע חיפוש בסינית, אנציקלופדיה שיתופית מקוונת
 שווי שוק:  29.95 מיליארד דולר (18 בנובמבר 2024)
 הכנסות:  17,931,000,000 דולר אמריקאי (נכון ל־2022) 
 רווח תפעולי:  2,307,000,000 דולר אמריקאי (נכון ל־2022) 
 רווח:  1,096,000,000 דולר אמריקאי (נכון ל־2022) 
 עובדים:  כ-46,391 (ינואר 2015)
  
 www.baidu.com
 
Baidu (בסינית: 百度 פירוש מילולי "מאה פעמים", בפין-יין: Bǎidù, מבוטא באנגלית BY-doo, נאסד"ק: BIDU) הוא תאגיד טכנולוגיה בינלאומי שמרכזו ברפובליקה העממית של סין. מטה החברה נמצא ב"Baidu Campus" במחוז הֵידִיאַן, בייג'ינג.
מקור השם

פירוש השם באידו (百度) הוא "מאה פעמים", או לחלופין, "אין ספור פעמים". זהו ציטוט מהשורה האחרונה בשירה הקלאסי של שין צ'י-ג'י (辛弃疾) "שולחן ירקן ירוק בפסטיבל הפנסים" (青玉案·元夕) האומרת: "לאחר שחיפשה מאות פעמים בקהל, לפתע הסתובבה לאחור, היא שם באור האפלולי ביותר". (众里寻他千百度, 蓦然回首, 那人却在灯火阑珊处。)
אתרי אינטרנט

בין השירותים הרבים שהתאגיד מספק: אתר חיפוש בסינית, וכן 57 שירותי קהילה פופולריים כגון Baidu Baike. באינדקסים של החברה קיימים כ-740 מיליון דפי אינטרנט. ברבעון הרביעי (Q4) של 2010 נעשו בסין כ-4.02 מיליארד חיפושים מקוונים, מהם 56.6% דרך שירותי החברה. בפברואר 2016 דורג אתר החיפוש של החברה כאתר ה-4 בעולם.
כאנציקלופדיה האתר דומה לוויקיפדיה אך בשונה מוויקיפדיה, רק משתמשים רשומים יכולים לבצע עריכות. בעבר היו טענות בדבר שיתוף פעולה לכאורה בצנזורה, בין Baidu וממשלת סין.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
Baidu נוסדה בינואר 2000 על ידי רובין לי (Robin Li) ואריק שיו (Eric Xu), שניהם סינים אשר למדו ועבדו במדינות מערביות לפני החזרה לסין.
בדצמבר 2007 הייתה החברה הסינית הראשונה שיוצגה במדד נאסד"ק 100 (NASDAQ-100)
בזמן, הושקה גם תוכנת קוד פתוח גרסה 1.5 של אפולו.
ביוני 2017, Baidu שיתפה פעולה עם Continental ו-Bosch, ספקי תעשיית הרכב, בנושא נהיגה אוטומטית ומכוניות מחוברות.
בספטמבר 2017, Baidu השיקה מתרגם מדבר נייד חדש שיכול להאזין ולדבר בכמה שפות שונות. קטן יותר מסמארטפון טיפוסי, מכשיר התרגום במשקל 140 גרם יכול לשמש גם כנתב Wi-Fi נייד והוא מסוגל לפעול ברשתות ב-80 מדינות. זה עדיין בפיתוח. Baidu גם תכניס טכנולוגיית בינה מלאכותית (AI) לסמארטפונים, באמצעות פלטפורמת הלמידה העמוקה שלה. באותה תקופה, היא גם הובילה השקעה משותפת של 12 מיליארד דולר עם Alibaba Group, Tencent, JD.com ו-Didi Chuxing, תוך רכישת 35% מהמניות של China Unicom ]
באוקטובר 2017, לפי הוול סטריט ג'ורנל, באידו תשיק אוטובוסים לנהיגה עצמית בסין ב-2018. באותו חודש, Baidu הודיעה כי ועידת הטכנולוגיה השנתית הראשונה שלה Baidu World (Bring AI to Life) יתקיים וישודר בשידור חי ב-16 בנובמבר 2017, ב-China World Summit Wing ו-Kerry Hotel, המפגיש בין בכירי Baidu, עובדים, שותפים, מפתחים ומדיה כדי לדון במשימה ובאסטרטגיה של החברה, פריצות דרך טכנולוגיות, פיתוחי מוצרים חדשים והאקולוגית הפתוחה של בינה מלאכותית (AI) שלה.
באוגוסט 2021 חשפה באידו קונספט חדש של רובוקאר, שנאמר כמסוגל לנהיגה אוטונומית ברמה 5. זה מגיע גם עם שבב ה-AI האחרון מהדור השני שיכול לנתח את הסביבה הפנימית והחיצונית כדי לספק הצעות חיזוי לשרת באופן יזום את צורכי הנוסעים.
ביוני 2022 חשפה Jidu Auto, חברת רכב חשמלי אינטליגנטי בגיבוי במקור על ידי Baidu ו-Geely את הקונספט הראשון שלה ROBO-01 בצורה של רכב טרום ייצור. ה-ROBO-01 רוכב על פלטפורמת ה-Sustainable Experience Architecture (SEA), פלטפורמת רכב חשמלי מודולרי שפותחה על ידי Geely Holding.
באוגוסט 2023, Baidu חשפה את מודל השפה המקבילה ל-ChatGPT, Ernie Bot, בפומבי. באוקטובר 2023, Baidu הוציאה גרסה חדשה יותר של Ernie 4.0 chatbot.
היסטוריה > שעורורית העובדים של באידו

ב-6 באוגוסט 2012 דיווח ה-BBC כי שלושה עובדים של Baidu נעצרו בחשד שקיבלו שוחד. על פי החשד שולם השוחד בגין מחיקת פוסטים משירות הפורום. ארבעה אנשים פוטרו בקשר למעצרים אלו.
היסטוריה > רכישות

ביולי 2013 רכשה את 91 Wireless מחברת NetDragon תמורת 1.85 מיליארד דולר. זו הייתה הרכישה היקרה ביותר בסין בתחום טכנולוגיית מידע.
באוקטובר 2014 רכשה את אתר המסחר האלקטרוני הברזילאי Peixe Urbano, לאחר שכמה חדשים קודם לכן הכריזה על השקת גרסה ברזילאית ל-Baidu.